
Text rozhodnutia
Súd: Krajský súd Bratislava Spisová značka: 5Sd/71/2011 Identifikačné číslo súdneho spisu: 1011200624 Dátum vydania rozhodnutia: 27. 04. 2012 Meno a priezvisko sudcu, VSÚ: JUDr. Renáta Janáková ECLI: ECLI:SK:KSBA:2012:1011200624.1 Uznesenie Krajský súd v Bratislave v právnej veci navrhovateľa: Š. H., F.. XX. J. XXXX, bytom F. XXXX/XX, XXX XX T., proti odporkyni: Sociálna poisťovňa - ústredie, so sídlom Ul. 29. augusta 8, Bratislava, o invalidný dôchodok, takto r o z h o d o l : Súd konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Navrhovateľ svojim návrhom zo dňa 17. marca 2011 žiadal preskúmať rozhodnutie odporkyne č. XXX XXX XXXX X zo dňa 18. marca 2011, ktorým odporkyňa zamietla navrhovateľovu žiadosť o priznanie invalidného dôchodku z dôvodu, že miera poklesu schopnosti vykonávať zárobkovú činnosť navrhovateľa nedosiahla zákonom požadovaných 40 %, ale 35 %. Odporkyňa na základe podaného opravného prostriedku požiadala posudkového lekára sociálneho poistenia o opätovné posúdenie zdravotného stavu navrhovateľa. Posudkový lekár vyhotovil dňa 05. mája 2011 lekársku správu v ktorej uviedol, že navrhovateľova miera poklesu schopnosti vykonávať zárobkovú činnosť je 60 %. Rozhodnutím č. XXX XXX XXXX X zo dňa 31. mája 2011 odporkyňa podľa § 112 ods. 1 zákona č. 461/2003 Z.z. o sociálnom poistení v znení neskorších predpisov (ďalej len „zákon o sociálnom poistení“) zrušila svoje rozhodnutie č. XXX XXX XXX zo dňa 18. marca 2011 o zamietnutí žiadosti o invalidný dôchodok. Rozhodnutím č. XXX XXX XXXX X zo dňa 30. mája 2011 odporkyňa podľa ust. § 70 ods. 1 a § 82 zákona o sociálnom poistení priznala navrhovateľovi od 28. februára 2011 invalidný dôchodok v sume XXX,XX Eur mesačne. Vydaním predmetného zmenového rozhodnutia odporkyňa celkom vyhovela navrhovateľovmu opravnému prostriedku zo dňa 17. marca 2011. Podľa § 250o O.s.p., ak správny orgán, ktorého rozhodnutie súd preskúma vydá nové rozhodnutie, ktorým návrhu celkom vyhovie, súd uznesením konanie zastaví. S poukazom na vyššie uvedené súd podľa § 250o O.s.p. konanie zastavil. O trovách konania súd rozhodol podľa § 250l ods. 2, § 246c a § 146 ods. 1 písm. c) O.s.p. Poučenie: Proti tomuto uzneseniu j e možné podať odvolanie v lehote 15 dní od jeho doručenia na Krajský súd v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1011200624.1 (dáta aktuálne k 6. 11. 2026). Záväzné je znenie zverejnené súdom.




